# data[].attributes.body
Iz čarobne vreče sem postopoma vlekla predmete, učenci pa so ugotavljali, iz katere pravljice so. Imeli so veliko idej in si celo sproti izmišljevali zgodbe. Šele pri zadnjem predmetu, copatku, so ugotovili naslov pravljice. Motivacija je bila odlična, razvijali so domišljijo, bolj zbrano so poslušali pravljico in iskali predmete iz vreče v pravljici. Takšnega ugibanja pravljice si želijo tudi v prihodnje.

# data[].attributes.body
Učenci so za desetice izbrali poskoke, za enice pa ploskanje.

# data[].attributes.headline
How do you doodle? -> obravnava pesmice Ferija Lainščka: Pika

# data[].attributes.subject
How do you doodle? -> obravnava pesmice Ferija Lainščka: Pika

# data[].attributes.body
Učenci so po obravnavani pesmici list v zvezku razdelili na 4 dele, ker ima pesmica ravno 4 kitice. V vsak okvirček so skicirali ali narisali nekaj, kar jih spominja na vsebino vsake kitice. Končni izdelek jim je bil v pomoč tudi pri učenju pesmice na pamet.

# data[].attributes.body
Učenci so pri tej uri igrive matematike sami oblikovali svoje račune, katere so seatavljali po postajah, vmes pa so se še sprehodili, skakali, delali počepe, tekli ...

Na prvi postaji so vrgli 2 kocki za dvomestno število, na drugi postaji so izžrebali znak (+ ali-), na tretji postaji pa so ponovno vrgli kocko za enomestno število. Do konca ( = ) jih je ločilo še skakanje po tančnici in izračun računa. Na postajah sta jih "mentorirali" sošolki iz višjega razreda, ki sta preverjali, če dejavnost teče prav in če so izračuni pravilni. Po potrebi sta nudili pomoč. Učenci so večkrat zaokrožili in na takšen način aktivno utrjevali seštevanje in odštevanje do 100.

# data[].attributes.body
Sončna jesenska jutra so enkratna priložnost, da se umirimo, sprostimo, aktiviramo naša čutila in se nadihamo svežega zraka.

# data[].attributes.body
Z učenci 2.a razreda smo na igrišču prebrali pesem Strašnice (Miroslav Košuta). Odločili smo se, da bomo tudi sami poskušali napisati pesem. Najprej smo se razdelili v 4 skupine, vsaka skupina je dobila obroč in se postavila v svoj kot igrišča. Z gibanjem, ki ga je določil met kocke, so učenci postopoma hodili do sredine, vzeli črko iz škatlice in jo prinesli v svoj obroč. Po 5ih minutah smo igro zaključili in učenci so imeli še 5 minut časa, da so iz črk v svojem obroču sestavili in zapisali čim več besed. Na koncu smo vse besede združili in iz njih skušali napisati pesem. Pri dejavnosti so učenci zelo uživali in si želijo še takšnih zabavnih stvari.

# data[].attributes.body
Učenci 1.a razreda so se z igro Mreža prvič seznanili. Razdelili so se v 3 skupine, pred vsako skupino je bil stol, na katerem je bila mreža z različnimi vsebinami (števili, črkami, sličicami). Vsak učenec si je moral zapomniti stvar iz mreže, splezati pod mizami na drugo stran učilnice in v prazno mrežo na isto mesto zapisati vsebino. Zopet je splezal pod mizami in dal petko naslednjemu učencu. Vse skupine so imele različne vsebine na mreži, tako smo lahko zamenjali skupine in igro 3x ponovili. Učenci so izrazili željo, da bi lahko naslednjič tekmovali in zraven še računali.

# data[].attributes.body
Prvošolci so pri uri angleščine spoznavali pravljico The Frog Family. Ker so zgodbo ves čas ponazarjali z gibanjem, so si zelo hitro zapomnili vsebino, določene besede in fraze.

# data[].attributes.body
Dan dejavnosti na temo vode je potekal po načelih STEAM-pristopa. Učenci so skozi raziskovalno delo in izvedbo poskusov spoznavali lastnosti vode, samostojno oblikovali ugotovitve ter povezovali znanja z različnih področij. Pri delu so razvijali naravoslovne, matematične in tehnične kompetence, kritično mišljenje, sodelovalne spretnosti ter sposobnost vrednotenja lastnega in vrstniškega dela. Na koncu so svoje delo reflektirali in se medsebojno ocenili.

# data[].attributes.body
Učenci 4. razreda pri utrjevanju snovi pred kontrolno nalogo uporabljajo izobraževalno platformo Nearpod. Pri delu aktivno uporabljajo IKT-opremo, vsebine pa so zasnovane tudi medpredmetno, saj povezujejo znanja iz različnih predmetnih področij. S pomočjo problemsko zasnovanih nalog in kviza preverjajo svoje razumevanje učne snovi na zanimiv in interaktiven način.

Med reševanjem so učenci sproščeni in motivirani za delo. Platforma jim omogoča takojšnje povratne informacije o pravilnosti odgovorov, kar prispeva k boljšemu razumevanju učne snovi ter hitrejšemu in učinkovitejšemu pomnjenju ključnih vsebin pred preverjanjem znanja.

# data[].attributes.body
Ko nemščina postane (skoraj) umetniška galerija!

Pri pouku nemščine smo zavihali rokave in postali pravi mali oblikovalci! Učenci so s pomočjo Canve ustvarjali svoje učne plakate – vsak je bil čisto unikaten, poln barv, idej in novih besed.

Ko so bili izdelki končani, smo jih s ponosom natisnili in z njimi okrasili učilnico. In veste kaj? Naša učilnica ni več samo učilnica – postala je slovar, kamor učenci radi pokukajo, ko ponavljamo snov!

In če nas kdo vpraša, kje imamo zapiske … mu samo pokažemo stene učilnice!

# data[].attributes.body
🌍✨ Traumreise – pot okoli sveta kar iz učilnice! ✨🌍

Kdo pravi, da za sanjsko potovanje potrebuješ kovček? Pri nas smo ga odprli kar v razredu!

Učenci so se podali na pravo (ne)naključno avanturo – zavrteli so globus in pustili usodi, da izbere njihovo sanjsko destinacijo. In tako se je začelo: en klik v Canvi, malo radovednosti in že smo potovali po svetu! ✈️

S pomočjo raziskovanja in umetne inteligence so učenci odkrivali zanimivosti o izbranih državah, ustvarjali čudovite slike ter si pomagali pri oblikovanju besedil v nemščini 🇩🇪. Vsak projekt je postal prava mala turistična razglednica!

Ampak brez skrbi – sanje imajo tudi svojo ceno
Učenci so se preizkusili še kot pravi finančni načrtovalci:

izračunali so stroške prevoza, nočitev in ogledov,

razmišljali o svojih prihodkih,

in ugotovili, koliko časa bi morali varčevati za svojo sanjsko pustolovščino.

Rezultat?
- ogromno ustvarjalnosti
- veliko smeha
- še več novih znanj

In predvsem spoznanje: včasih se največ naučiš prav takrat, ko “potuješ” kar iz šolske klopi!

# data[].attributes.body
Danes nas uči robotek

Kdo pa pravi, da ponavljanje snovi ne more biti zabavno?

Kaj pa, če ne ponavljaš z učiteljem … ampak z robotkom? 🤖

Roboti so se izkazali za odlične učiteljske pomočnike – ne samo, da znajo matematiko, znajo postaviti tudi kakšno zanimivo uganko, učence spodbuditi k razmišljanju, pa še kakšno pesmico za povrh zaigrati! 🎶

Tako je ponavljanje snovi postalo prava avantura – učenci raziskujejo, rešujejo naloge, se učijo skozi igro in pri tem sploh nimajo občutka, da “vadijo”.

# data[].attributes.body
🎬🍪 Medenjaček oživi … v stop motionu!

Kako pravljico spremeniti v pravo filmsko pustolovščino? Tako, da ji dodamo malo domišljije, nekaj ustvarjalnih rok … in približno 200 fotografij!

Po tem, ko smo slastno pravljico o Medenjačku prebrali najprej v slovenščini, nato pa še v angleščini, so se učenci spremenili v prave male filmske ustvarjalce. Najprej smo skupaj razmislili: kaj sploh potrebujemo za snemanje?

Od pametnega telefona in studijskih luči do mirnega okolja – vse je moralo biti pripravljeno kot v pravem studiu!

Sledil je najbolj zabaven del – ustvarjanje! Učenci so izdelali junake, pripravili sceno in skupaj načrtovali, kako se bo zgodba odvijala. Nato pa klik, klik, klik … in že smo ustvarjali prizor za prizorom. Iz množice fotografij je postopoma nastajal čisto pravi animirani film! 🎥

# data[].attributes.body
Učenje ali pustolovščina? Pri nas kar oboje!

Kdo pravi, da je utrjevanje znanja dolgočasno? Pri nas smo ga spremenili v pravo avanturo polno izzivov, ugank in smeha!

Učenci so se podali v različne svetove:
- pobegnili smo iz razburljivih sob pobega,
- reševali interaktivne naloge v Nearpodu, Geniallyju in Wordwallu,
- raziskovali eko vsebine,
- se na skrivnih misijah spopadli z računi do 100,
- premagovali izzive v “strašnem Halloween svetu”,
in se v zabaviščnem parku učili kar na atrakcijah!

Vsaka naloga je bila nova postaja, vsak izziv nova zmaga – in najboljše? Učenci so bili tako navdušeni, da so vsak dan spraševali:
“A bomo danes spet kaj takega igrali?”

# data[].attributes.headline
Branje na malo drugačen – bolj zabaven način! 

# data[].attributes.subject
Branje na malo drugačen – bolj zabaven način! 

# data[].attributes.body
Branje na malo drugačen – bolj zabaven način!

Pri nas branje ne pomeni le tihega listanja knjig. Učenci so se podali v bralne pustolovščine v parih, kjer so skupaj krepili tekočnost, razumevanje in sodelovanje.

Najmlajši pa so uživali v slikopisih, kjer so zgodbe oživele skozi slike in domišljijo! Temu so sledile še raznolike igre in dejavnosti, ob katerih so učenci pozabili, da sploh vadijo branje.

Rezultat?
✨ več motivacije,
✨ več sodelovanja,
✨ in še več veselja do branja!

# data[].attributes.body
Učenci 2. razredov so pripravili koreografijo telovadbe na stolu, ki so jo z veseljem predstavili stanovalcem doma starejših. Po skupnem prikazu so se jim pridružili še starejši občani, skupaj so izvedli gibalne vaje v prijetnem in spodbudnem vzdušju ob spremljavi glasbe.

Posebno vrednost dogodku je dalo dejstvo, da so učenci aktivno pristopili k posameznim stanovalcem, jim pomagali pri izvedbi vaj, jih spodbujali in z njimi delili iskrene nasmehe ter dobro voljo. Skozi gibanje, glasbo in medsebojno sodelovanje so se spletale pristne medgeneracijske vezi, ki so bogatile tako učence kot tudi starejše udeležence.

Takšne dejavnosti pomembno prispevajo k razvijanju empatije, spoštovanja in socialnih veščin pri učencih ter hkrati spodbujajo aktiven življenjski slog in občutek povezanosti v lokalni skupnosti.

# data[].attributes.headline
STEAM dan: Od poskusov z mlekom do slastnega pudinga

# data[].attributes.subject
STEAM dan: Od poskusov z mlekom do slastnega pudinga

# data[].attributes.body
1. Junij- Dan mleka smo obeležili z raziskovanjem osnovne dobrine- mleka. Prelevili smo v raziskovalce in kuharske mojstre ter pod drobnogled vzeli mleko. Z zabavnimi poskusi smo spoznavali lastnosti mleka. Očaral nas je »ples barv« na mlečni gladini. Medpredmetno povezovanje učenje naravoslovja,ne gre brez vsakdanje rabe matematike.Z merjenjem tekočin in tehtanjem sestavin smo praktično utrjevali merske enote ter pretvarjali mililitre v decilitre in litre ter grame v kilograme. Pridobljeno znanje o natančnem merjenju smo unovčili v kuhinji. Za piko na i smo skuhali odličen vanilijev puding. Učenci so opazovali, kako se mleko ob segrevanju in mešanju zgosti. Združili smo znanost, matematiko in ustvarjalnost ter dokazali, da ima puding, ki ga skuhaš sam, najboljši okus!

# data[].attributes.headline
Senčenje na delovnem mestu- kolegialna hospitacija učiteljic iz Litve

# data[].attributes.subject
Senčenje na delovnem mestu- kolegialna hospitacija učiteljic iz Litve

# data[].attributes.body
V mesecu maju smo gostili učiteljice iz Litve, v okviru Erasmus +, Senčenje na delovnem mestu. Obisk je bil nadaljevanje uspešnega sodelovanja v aprilu, ki sva ga izpeljali z učiteljico Mojco.

Pripravila sem uro z medpredmetnim povezovanjem v učilnici v naravi, za lažjo in zanimivejšo ter kognicijo. Učenci so z aktivno vključenostjo v reševanju gibalnega matematičnega izziva, spoznavali način življenja mostiščarjev ter se urili v matematičnih konceptih.

Gostji sta bili nad kreativnim poukom in znanjem angleškega jezika učencev, navdušeni.

# data[].attributes.body
Kulturna dediščina niso le muzeji, gradovi, temveč tudi tradicija skozi različne vrste hrane. Z izkustvenim učenjem postane učna ura zanimivejša in zabavnejša, znanje pa veliko bolj trajno.

Dolgoletno sodelovanje v Eko projektih Eko šole, pa je razlog in hkrati način prepletanja vsebin in ozaveščanja otrok o pomenu hrane ter zdravem načinu življenja. Zato smo k receptu dodali še jabolka, ki so ostala od malice. Skozi legendo o nastanku carskega praženca (*Kaiserschmarrn*), ki so jo učenci poimenovali” raztrgana palačinka” so spoznavali preteklost in grajsko življenje ter pomen lokalnih sestavin.

Priprava carskega praženca vključuje matematične koncepte v vsakdanjem življenju, ki jih učenci na igriv način utrjujejo. Učenci skozi lastno delo – od ločevanja jajc do trganja testa v ponvi – razvijajo motoriko in spoznavajo male kulinarične skrivnosti naših babic.Z izkustvenim spoznavanjem kulinarike tradicija oživi. Učenci ne odnesejo le polnih želodčkov, temveč spoštovanje do kulturne dediščine in praktične veščine za življenje.

# data[].attributes.body
Pri uri družboslovja je učenec sošolcem predstavil zanimiv predmet, ki ga niso prepoznali.

Najprej jim je demonstriral način uporabe ter pojasnil, zakaj so uporabljali ta predmet. Vsi so ga lahko preizkusili in kmalu ugotovili, da meljejo kavo. Mletje je zahtevalo kar nekaj truda in poskrbelo za obilo smeha, razred pa sta hitro napolnila zvok škrtajočih se zobnikov in pristen vonj po kavi. Ko učenec prinese del zgodovine v razred, snov oživi in dobi smisel. Dokazal je, da se največje zanimivosti pogosto ne skrivajo na spletu, ampak pozabljene počivajo na domačih podstrešjih.

# data[].attributes.body
Pri urah TJA smo obravnavali zgodbo Funnybones in se pripovedovanja naučili s tehniko story map. Učenci so najprej ustvarili svoj zemljevid zgodbe, vanj dodali sličice ključnih besed ter jih povezali z gibi, ki so jim pomagali pri razumevanju in pomnjenju.

S kombinacijo gibanja, vizualnih simbolov in pripovedovanja so učenci zgodbo hitro osvojili, jo samozavestno pripovedovali in se pri tem zelo zabavali. Vtisi učencev pa so bili izjemno pozitivni – povedali so, da jim je bilo učenje na tak način »zabavno, hitro in lažje za zapomniti«, saj so se lahko učili skozi slike, gibanje in igro.

# data[].attributes.body
Pri urah smo kot sprostitveno tehniko uporabljali sivkino prho, nežno umirjevalno dejavnost, ki združuje vizualizacijo, dihalne vaje in aromaterapijo. Učenci so sedeli ali ležali z zaprtimi očmi ter se najprej osredotočili na svoje dihanje. Nato sem jih vodila skozi kratko vizualizacijo, med katero sem nad njimi z varne razdalje nežno razpršila sivkino esenco – »sivkino prho«, ki je ustvarila občutek topline, varnosti in sproščenosti.

Dejavnost smo uporabljali po zahtevnih nalogah, kot umiritev pred ocenjevanji, ali kot vmesno sprostitveno tehniko, kadar so jo učenci sami predlagali. Učencem je sivkina prha pomagala pri umirjanju, osredotočanju na dihanje in pripravi na delo.

# data[].attributes.headline
Zanimivi svet živali (projektno delo pri slovenščini)

# data[].attributes.subject
Zanimivi svet živali (projektno delo pri slovenščini)

# data[].attributes.body
Pri slovenščini smo izvedli obsežnejše projektno učno delo, v katerem so učenci v skupinah raziskovali izbrane živali. Projekt je bil zasnovan tako, da so učenci razvijali ključne jezikovne spretnosti: raziskovanje, branje, zapisovanje ter tvorjenje besedil – tako pisnih kot govorjenih.

Vsaka skupina je raziskovala življenjski prostor, prehranjevalne navade, razmnoževanje in zanimivosti svoje živali ter iz zbranih podatkov oblikovala celovit projekt. Učenci so samostojno zbirali informacije, jih urejali, pisali kratke zapise, izbirali ključne podatke in ustvarili plakate, ki so jih na koncu tudi ustno predstavili razredu.

Takšen način dela je prinesel veliko pozitivnih učinkov:

- razvijali so branje z razumevanjem, povzemanje in izbiranje bistvenih podatkov,

– krepili so pisno izražanje, tvorjenje smiselnih besedil in urejanje informacij,

– izboljšali so govorno nastopanje in samozavest pri predstavitvah,

– učenje je učence močno pritegnilo, bilo je ustvarjalno in avtentično,

– sodelovanje v skupinah je okrepilo komunikacijo, dogovarjanje in odgovornost.

Učenci so bili nad projektom navdušeni, saj so lahko združili raziskovanje, ustvarjanje in jezikovno izražanje ter svoje znanje predstavili na način, ki jim je blizu in v katerem so uživali.

# data[].attributes.body
Pri matematiki smo izvedli gibalne učne postaje, kjer so učenci reševali naloge na različnih postajah in se pri tem učili skozi igro, miselne izzive in gibanje. Vsaka postaja je združevala matematično nalogo ter gibalni element, kar je učencem omogočilo aktivno, dinamično in sproščeno učenje.

Učenci so se premikali med postajami, reševali različne tipe nalog, od računanja do logičnih izzivov, ter ob tem razvijali sodelovanje, samostojnost in vztrajnost. Gibanje jim je pomagalo ohranjati pozornost, hkrati pa je ustvarilo igrivo in motivacijsko vzdušje.

Takšen način dela je prinesel številne koristi:

– učenje je bilo bolj aktivno, privlačno in sproščeno,

– učenci so lažje ohranjali fokus in energijo, – gibanje je pomagalo pri boljšem pomnjenju in razumevanju nalog,

– delo po postajah je krepilo samostojnost, sodelovanje in odgovornost,

– učenci so se učili skozi igro, izkušnjo in gibanje, kar jim je bilo zelo blizu.

Učenci so povedali, da so jim bile postaje »super«, ker so se lahko premikali, reševali izzive in se učili na zabaven način.

# data[].attributes.body
Pri matematiki smo izvedli aktivno učno igro, s katero so učenci na zabaven način utrjevali poštevanko - množenje in deljenje. Učenci so bili razdeljeni v tri skupine, pred seboj pa so imeli mrežo z različnimi računi. Na tabli jih je čakala prazna mreža, v katero so morali na ustrezno mesto zapisati pravilen rezultat.

Pot do table ni bila preprosta – učenci so morali premagati gibalni poligon. Šele ko so uspešno prešli ovire, so lahko na tablo zapisali rešitev računa, ki je bil na enakem mestu v njihovi začetni mreži.

Takšen način dela je prinesel številne koristi:

– utrjevanje poštevanke je bilo dinamično, igrivo in učinkovito,

– gibanje je pomagalo pri boljši koncentraciji in pomnjenju,

– delo v skupinah je krepilo sodelovanje, dogovarjanje in odgovornost,

– učenci so bili ves čas aktivni, motivirani in vključeni,

– učenje je potekalo skozi izkušnjo, gibanje in igro, kar jim je bilo zelo blizu.

Učenci je bila dejavnost zelo všeč, ker so lahko tekali, premagovali ovire in hkrati reševali matematične izzive.

# data[].attributes.body
Učilnico smo preselili v naravo, kjer smo izvedli posebno učno dejavnost v obliki pustolovskega izziva. Učenci so krožili med različnimi postajami in na zanimive načine spoznavali primorski svet. Vsaka postaja je ponujala drugačen izziv – od reševanja rebusov, ugank in kratkih bralnih nalog do gibalnih izzivov, ki so učence spodbujali k aktivnemu raziskovanju.

Učenci na postajah zbirali namige, reševali naloge in postopoma odkrivali značilnosti primorskega sveta. Dejavnost je združevala učenje, gibanje, sodelovanje in igro, zato je bila za učence izjemno privlačna.

Takšen način dela je prinesel številne koristi:

– učenje je bilo aktivno, raziskovalno in izkustveno,

– gibanje je pomagalo ohranjati fokus, energijo in dobro počutje,

– učenci so razvijali sodelovanje, komunikacijo in reševanje problemov,

– spoznavanje primorskega sveta je bilo zabavno, pristno in povezano z izkušnjo,

– učenci so bili ves čas vključeni, radovedni in motivirani.

# data[].attributes.headline
Pravopis in Storyline (Katarina Pajer Povh)

# data[].attributes.subject
Pravopis in Storyline (Katarina Pajer Povh)

# data[].attributes.body
Pri pouku slovenščine v 4. razredu smo pravopisno vsebino o pisanju dni, mesecev in praznikov obravnavali s pristopom Storyline. Učence je v učno situacijo uvedla zgodba o Letu, ki je izgubilo vse dneve, mesece in praznike. Na pomoč so mu priskočili letni časi, ki pa brez pomoči učencev niso mogli rešiti nastale zmede.

Učenci so bili razdeljeni v štiri skupine, ki so predstavljale posamezne letne čase. Skozi različne raziskovalne naloge so iskali izgubljene dneve in mesece, popravljali napačne zapise ter oblikovali pravopisno pravilo, da dneve in mesece pišemo z malo začetnico. V nadaljevanju so reševali še zmedo med prazniki, primerjali pravilne in nepravilne zapise ter ugotavljali pravila za zapisovanje imen praznikov.

Svoje ugotovitve so uporabili pri izdelavi skupnega koledarja leta, v katerega so pravilno zapisali mesece, dneve in izbrane praznike. Učna ura se je zaključila z uspešno rešitvijo zgodbe in refleksijo učencev o pridobljenem znanju.

Pristop Storyline je učence aktivno vključil v proces učenja, spodbujal sodelovanje, raziskovanje in samostojno oblikovanje pravopisnih pravil ter prispeval k večji motivaciji za delo.

# data[].attributes.body
S petošolci smo ob koncu šolskega leta izvedli pouk malo drugače, ko je bila naša učilnica narava. Peš smo se odpravili na Kipe, kjer smo smo se sprostili in v senci ohladili ter nadaljevali z branjem knjige Poletje v školjki. Nato so si učenci pobližje ogledali travniške rastline in jih poskušali čim bolj natančno opisati ter narisati. Dan pa smo zaključili še s prijetnim druženjem ob družabnih igrah.

# data[].attributes.headline
Utrjevanje angleščine z igro Mreža (Erika Gajser Bizjak)

# data[].attributes.subject
Utrjevanje angleščine z igro Mreža (Erika Gajser Bizjak)

# data[].attributes.body
Učenci so na aktiven in sodelovalen način preko igre Mreža utrjujevali obravnavano besedišče in jezikovne strukture pri uri angleščine. Ure so bile izvedena v učilnici (8.b, 2. sk.), na hodniku (9. c) in v učilnici na prostem (7. a).

Vključevanje igre in gibanja namreč povečuje motivacijo učencev, spodbuja njihovo aktivno sodelovanje ter olajša razumevanje in pomnjenje učne snovi v bolj sproščenem in spodbudnem učnem okolju.

# data[].attributes.headline
STPM igra Pass and give pri uri GEO (Jasna Klemenc)

# data[].attributes.subject
STPM igra Pass and give pri uri GEO (Jasna Klemenc)

# data[].attributes.body
Pri uri geografije smo se z devetošolci igrali igro Pass and give (Prestavi in podaj). Z igro se se učenci umirili, potrebna je bila koncentracija, ob prekinitvah pa so odgovarjali na vprašanja (glede na simbol ali številko na kamnu) in tako utrjevali snov.

# data[].attributes.headline
Utrjevanje znanja pri GEO z gibanjem in delom po postajah (Jasna Klemenc)

# data[].attributes.subject
Utrjevanje znanja pri GEO z gibanjem in delom po postajah (Jasna Klemenc)

# data[].attributes.body
Znanje iz geografije smo utrjevali tudi s skupinskim delom po postajah, kamor smo vključili tudi gibanje, da so bili učenci bolj aktivni.

# data[].attributes.headline
Utrjevanje znanja preko igre pri TJA (Petra Petelin)

# data[].attributes.subject
Utrjevanje znanja preko igre pri TJA (Petra Petelin)

# data[].attributes.body
Na predmetni stopnji so učenci utrjevali znanje angleščine preko iger in STPM metode. Sestavljali so besede iz prinešenih črk (igra Na sredino), si podajali kamenčke in odgovarjali na vprašanja (igra Pass and give), tekmovali so v skupinah, izbali nalogo na eni strani in vpisali rezultat na drugi strani v tabelo (igra Mreža). Učencem je bil ta način dela zelo všeč, vsi so bili zelo aktivni.

# data[].attributes.body
V šoli na Azorih sem se naučila portugalski ples. Ker je zelo enostaven, sem ples predstavila svojim drugošolcem. Bil jim je zelo všeč in so ga hitro usvojili, zato smo ga decembra zaplesali na šolski prireditvi.

# data[].attributes.body
Na Azorih imajo učenci v vrtcu in šoli uro računalniškega mišljenja (Computational thinking). Od te metode sem letos vnesla v pouk kodiranje z robotkom, ki smo ga uporabljali pri pripovedovanju pravljic, nadaljevanju zgodb, iskanja pravilnega zaporedja dogodkov ... Učencem je bil ta način zelo všeč, poleg bogatenja besednega zaklada so se učenci učili tudi preprostega kodiranja.

# data[].attributes.body
Na Azorih so učenci v 1. razredu utrjevali matematiko s kartami Uno. Predloge sem našla na spletu, jih prevedla v slovenščino in ponudila učencem. Naloge so z veseljem reševali in tako utrjevali znanje.

# data[].attributes.body
Učenje z igro in gibanjem je vedno zabavno! Zato ga poskušamo čimvečkrat vključiti v pouk. Prednosti dela po postajah: medpredmetno povezovanje znanja, večja motivacija, sodelovanje ...

# data[].attributes.body
Učencem večkrat na dan ponudim gibalni odmor: gibalne kocke, gibalne naloge na loparčkih, ples z DJ Raphi-jem, Zumba for kids ... Gibalni odmori zmanjšujejo napetost, utrujenost, dvignejo energijo, izboljšajo zbranost.

# data[].attributes.body
Na igrišču sem narisala mrežo s črkami abecede. Učenec si je zamislil besedo in jo "napisal" tako, da je hodil po črkah v mreži, ostali učenci pa so temu sledili in "brali" črke oz. prebrali besedo.

# data[].attributes.body
Tokrat smo sestavljali sonce. Na eni strani mize je učenec vzel račun, se splazil pod mizami in ga prenesel na drugo stran. Tam je izračunal račun in ga kot sončni žarek pripel h krogu, v katerem je bil pravilen rezultat. Tokrat smo igro naredili kot tekmovanje. Čas smo omejili na 5 minut, zmagala je ekipa, ki je pravilno izračunala največ računov. Učenci so izrazili željo, da bi večkrat računali na tak način.

# data[].attributes.headline
Hospitacija za učiteljice iz Litve (Alja Gašparut in Barbara Medvešek)

# data[].attributes.subject
Hospitacija za učiteljice iz Litve (Alja Gašparut in Barbara Medvešek)

# data[].attributes.body
V naš razred sta prišli učiteljici iz Litve, ki sta opazovali uro matematike. Učenci so delali po postajah in utrjevali znanje:

- zopet so sestavljali sonce, vendar z drugačnimi ovirami (in brez tekmovanja),

- sestavljali so račune s kartami, jih prepisali v zvezek in izračunali,

- na vratih so bili napisani računi v mreži, učenci so jih izračunali in v svojo mrežo pri mizi napisali rezultat (v pravilen kvadratek na mreži),

- v parih so igrali družabno igro Kdo bo prvi na cilju?, kjer so metali kocko, izračunali račun in se premikali po lestvi.